ওসামা হাউসাউই

**ওসামা হাউসাউই** (, জন্ম: ৩১ মার্চ ১৯৮৪) হলেন সৌদি আরবের একজন ফুটবলার, যিনি বর্তমানে আল-হিলালের হয়ে মধ্য ডিফেন্ডারের দায়িত্ব পালন করেন। একই সাথে তিনি সৌদি আরব জাতীয় দলের অধিনায়কের দায়িত্ব পালন করছেন।

## ক্লাব ক্যারিয়ার
### আল ওয়েহদা
ওসামা হাউসাউই আল-ওয়েহদা ক্লাবের হয়ে খেলার মাধ্যমে তিনি পেশাদার ফুটবলে পদার্পণ করেন এবং এর পর থেকে তিনি আল-ওয়েহদার প্রথম দলের হয়ে নিয়মিত খেলা শুরু করেন, যেখানে তিনি মধ্য ডিফেন্ডারের দায়িত্ব পালন করেছেন।

### আল হিলাল
৫৯ ম্যাচে খেলে একটি মাত্র গোল স্কোর করার পর, ওসামা হাউসাউই আল হিলালে যোগদান করেন। আল হিলালে থাকাকালীন সময়ে, হাউসাউই এরিক গ্যারেটসের অধীনে উক্ত দলের হয়ে নিয়মিত খেলেছেন। অতঃপর তিনি উক্ত দলের অধিনায়কেরও দায়িত্ব পালন করেছেন। হাউসাউই আল হিলালের সাথে সর্বমোট ৭টি ট্রফি জয়লাভ করেছেন। যার মধ্যে ৩টি হলো লিগ ট্রফি (২০০৮, ২০১০ এবং ২০১১ সালের মৌসুমে) এবং ৪টি ক্রাউন প্রিন্স কাপ।

### আন্ডারলেচ
২০১২ সালে এপ্রিলে, ওসামা হাউসাউই বেলজিয়ামের একটি দল আন্ডারলেচের সাথে ২ বছরের একটি চুক্তি স্বাক্ষর করেন, এর মাধ্যমে তিনি সৌদি আরবের প্রথম এবং একমাত্র খেলোয়াড় হিসেবে ইউরোপে খেলেন। ওসামা হাউসাউই সৌদি আরব জাতীয় ফুটবল দলের প্রথম খেলোয়াড় হিসেবে বেলজীয় ক্লাব এবং লিগে খেলার যোগ্যতা অর্জন করেছেন। যদিও, আন্ডারলেচে থাকাকালীন তার সময়টি ছিল "ভুলে যাওয়ার মতো", কেননা সেখানে তিনি খুব কম সময় খেলার সুযোগ পেতেন। তিনি আন্ডারলেচের হয়ে মাত্র একটি ম্যাচে খেলার সুযোগ পান, যেটি ছিল ওএইচ লেউভেনের বিরুদ্ধে। উক্ত খেলাটি ২০১২ সালের ২৫ আগস্ট অনুষ্ঠিত হয় যেটি আন্ডারলেচ ১–১ গোলে ড্র করেছিল। বেলজীয় সুপার কাপে আন্ডারলেচের হয়ে বিকল্প বেঞ্চে উপস্থিত ছিলেন কিন্তু কখনোই খেলার সুযোগ পাননি।

### আল আহলি
২০১২ সালের নভেম্বর মাসে, অবশেষে ওসামা হাউসাউই বেলজিয়াম ত্যাগ করে দেয় এবং তার মাতৃভূমিতে ফিরে চলে আসে। সেখানে এসে তিনি আল আহলিতে যোগদান করে, তিনি এখানে যোগদানের জন্য ১.৫ মিলিয়ন গ্রহণ করেছিলেন।

### আল হিলাল
২০১৬ সালে, আল হিলাল ওসামা হাউসাউইকে পুনরায় তাদেরকে দলে ফিরিয়ে নিয়ে আসে, এবার তাকে আনতে তাদের ৫.৫ মিলিয়ন ডলার (২১ মিলিয়ন রিয়াল) খরচ করতে হয়েছিল। আল হিলালে দ্বিতীয় বারের মতো যোগদান করার পর প্রথম মৌসুমেই তিনি সৌদি কিংস কাপ এবং সৌদি পেশাদারি লিগ জয়লাভ করেছেন।

## ক্যরিয়ার পরিসংখ্যান

### ক্লাব ক্যরিয়ার পরিসংখ্যান

### আন্তর্জাতিক গোল
:*স্কোর এবং ফলাফলের তালিকায় সৌদি আরবের গোল ট্যালি প্রথমে উপস্থাপন করা হয়েছে।*

## সম্মাননাসমূহ
### ক্লাব
;আল হিলাল
* সৌদি পেশাদারি লিগ (৩) : ২০০৯–১০, ২০১০–১১, ২০১৬–১৭
* সৌদি ক্রাউন প্রিন্স কাপ (৪) : ২০০৮–০৯, ২০০৯–১০, ২০১০–১১, ২০১১–১২
* কিংস কাপ (১) : ২০১৭

;আন্ডারলেচ
* বেলজীয় সুপারকাপ (১): ২০১২

;আল আহলি
* সৌদি ক্রাউন প্রিন্স কাপ (১) : ২০১৪–১৫
* সৌদি পেশাদারি লিগ (১) : ২০১৫-১৬
* কিংস কাপ (১) : ২০১৬

### আন্তর্জাতিক
* এএফসি এশিয়ান কাপ রানার-আপ (১): ২০০৭
* গালফ কাপ অফ নেশনস রানার-আপ (২): ২০০৯, ২০১৪

## তথ্যসূত্র

## বহিঃসংযোগ
* 
* ফিফা.কমে ওসামা হাউসাউই 

বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:২০১১ এএফসি এশিয়ান কাপের খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:২০০৭ এএফসি এশিয়ান কাপ খেলোয়াড়
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:আল হিলাল সৌদি ফুটবল ক্লাবের খেলোয়াড়
বিষয়শ্রেণী:২১শ_শতাব্দীর_সৌদি_পুরুষ_ক্রীড়াবিদ
বিষয়শ্রেণী:সৌদি_পুরুষ_ফুটবলার